BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 1164647 22 I 2

Bijeljina, 04.04.2022.godine


OSNOVNI SUD U BIJELJINI, po sudiji Ćosić Medihi, u izvršnom postupku tražioca izvršenja Javno preduzeće „Robne rezerve Republike Srpske“ a.d. - u stečaju Banja Luka, ul.Nikole Pašića br.46, zastupano po stečajnom uprvniku Dosti Baraković, a ona po punomoćniku Aničić Draginji, advokatu iz Banja Luke, protiv izvršenika Milanka Sarić kći Vladimira iz Balatuna, Cesta 66, zastupana po punomoćniku advokatu Mr Dušanu Marjanoviću iz Bijeljine, radi Izvršenje na novčanim potraživanjima izvršenika, v.sp. 20.342,65 KM,    donio je dana 04.04.2022. godine sljedeći:

                                                   Z A K LJ U Č A K




o prvoj prodaji nepokretnosti
1.  Određuje se prodaja usmenim javnim nadmetanjem  na nekretnininama upisanim u zk.ul.br. 1200 i 1357 sve k.o. Balatun koje po katastru odgovaraju nekretninama upisanim u Ln.br. 1042 k.o. Balatun, upisane kao svojina i posjed izvršenika Sarić Milanke sa dijelom od 1/1, ukupna procijenjena tržošna vrijednost nekretnina iznosi 407.046,80 KM.

2.   Ročište za prodaju nepokretnosti održat će se dana 16.05.2022.godine  u  11,00 časova, u zgradi Suda, na koje se pozivaju tražilac izvršenja, izvršenik i zainteresirana lica kao kupci.

3.   Ukupna vrijednost nekretnina utvrđuje se u   iznosu od  20.342,65 KM.
4.   Zainteresovana lica za kupovinu nepokretnosti iz tačke 2. mogu razgledati           nepokretnost svakog radnog dana, počev od 04.04.2022. do 16.05.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5.    Na prvom ročištu za prodaju usmenim javnim nadmetanjem nepokretnost se ne može prodati ispod 1/2 utvrđene vrijednosti iz tačke 3.

6.  Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun   br. 562-099-8130145898 kod NLB Razvojne banke A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.
7.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

8. Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9. Troškovi poreza i takse u vezi s prodajom nepokretnosti plaća kupac.

10. Ovaj zaključak objavit će se na oglasnoj tabli Suda i na VEB stranici, a stranka može, o svom trošku, zaključak objaviti i u sredstvima javnog informiranja.

PRAVNA POUKA:

Protiv ovog zaključka nije dozvoljen pravni lijek.
                     S u d i j a










                  Ćosić Mediha

